stanford-oval/wikipedia huggingface dataset:
Qazvin

| Qasvin (Qazvīn) |
| --- | --- |

 Qasvin
 Koordinaatit: 36.286°N, 50.010°E 
Valtio:  Iran
Provinssi:  Qazvin
Väkiluku (2011)  ():  381 598
Aikavyöhyke:  UTC+3:30
 
 www.qazvin.ir 
Infobox OKVirheellinen NIMI-arvo: 
Qazvin (pers. ‏قزوین‎, Qazvīn, myös Kazvin) on Iranin Qazvinin maakunnan pääkaupunki.
Qazvinin väkiluku on kehittynyt seuraavasti: 291 117 (1996), 355 338 (2006) ja 381 598 asukasta (2011).
Aiheesta muualla

Kuvia tai muita tiedostoja aiheesta Qazvin Wikimedia Commonsissa
Kazvin, Iran (englanniksi) (britannica.com)
Qazvin.
Pyhän ristin kirkko (Varsova)

Kirkon julkisivu
Kirkon kupariset katto ja kellotornit lintuperspektiivistä, 2008
Pyhän ristin kirkko (puol. Kościół Świętego Krzyża) on Varsovan keskustassa Puolassa sijaitseva roomalaiskatolinen kirkkorakennus, joka saatiin valmiiksi vuonna 1696. Varsovan kansannousun aikana kirkko vaurioitui pahasti saksalaisten räjäytettyä kaksi Goliath-miinaa kirkon sisällä. Kirkko rakennettiin uudelleen toisen maailmansodan jälkeen.
Puolan kommunistihallinnon ja Solidaarisuus-liikkeen välillä vuonna 1980 solmitun sopimuksen mukaan Pyhän ristin kirkon messu lähetettiin maanlaajuisesti valtion omistamalla radiolla. Viikoittainen messu on lähetetty kirkosta siitä lähtien.
Aiheesta muualla

Kuvia tai muita tiedostoja aiheesta Varsovan Pyhän ristin kirkko Wikimedia Commonsissa
Rachel Grepp

| Rachel Grepp |
| --- | --- |

Henkilötiedot
Muut nimet:  Rachel Catharina Helland Grepp
Syntynyt: 5. maaliskuuta 1879 Bergen, Norja
Kuollut: 24. toukokuuta 1961 (82 vuotta) Oslo, Norja
Ammatti:  toimittaja, poliitikko
Puoliso:  Kyrre Grepp (vih. 1904)
Rachel Catharina Helland Grepp (5. maaliskuuta 1879 Bergen – 24. toukokuuta 1961 Oslo) oli norjalainen toimittaja, naisasianainen ja työväenpuolueen poliitikko. Hän työskenteli Arbeiderbladetissa vuosina 1922–1949 ja oli Oslon kaupunginvaltuutettu 1923–1945. Greppin puoliso Kyrre Grepp oli työväenpuolueen puheenjohtaja. Molemmat on haudattu Oslon Vestre gravlund -hautausmaalle.
Aiheesta muualla

Kuvia tai muita tiedostoja aiheesta Rachel Grepp Wikimedia Commonsissa
Rachel Gibson

| Rachel Gibson |
| --- | --- |
 Rachel Gibson vuonna 2009.
Luoja(t):  J. J. Abrams
Näyttelijä(t):  Rachel Nichols
Ensi- esiintyminen:  Jaksossa 5.01 "Prophet Five"
Viimeinen esiintyminen:  Jaksossa 5.16 "All the Time in the World"
Henkilötiedot
Koko nimi:  Rachel Gibson
Ammatti:  CIA
Sukupuoli:  nainen
Suhteet
Vanhemmat:  äiti   isä
Sisarukset:  sisar   veli
Infobox OKVirheellinen NIMI-arvo: 
Rachel Gibson on kuvitteellinen hahmo yhdysvaltalaisessa televisiosarjassa Alias. Häntä esittää näyttelijä Rachel Nichols.
Hahmon tarina

Rachel Gibson liittyy sarjaan viidennellä tuotantokaudella. Hän työskentelee tietokone-eksperttinä terroristiorganisaatio Prophet 5:lle, luullen työskentelevänsä CIA:lle. APO jäljittää hänet ja epäilee häntä viholliseksi, mutta Sydney Bristow tajuaa olleensa samassa tilanteessa työskennellessään SD-6:ssa. Rachel järkyttyy kuultuaan totuuden ja häntä käsketään palaamaan töihin kuin mitään ei olisi tapahtunutkaan, mutta hänen pomonsa Gordon Dean tajuaa tilanteen ja ajastaa pommin toimistoon. Pommi surmaa suuremman osan työntekijöistä, mutta Rachel pelastuu täpärästi. Hänet värvätään APO:on ja hänen perheensä laitetaan todistajansuojeluun, jotta Dean ei pääsisi heihin käsiksi.
APO:ssa Tom Grace kouluttaa Rachelia, minkä jälkeen hän menee ensimmäiselle soolotehtävälleen, missä hän törmää Prophet 5:n puolella olevaan entiseen ystäväänsä Kelly Peytoniin. Hän avustaa myös Deanin vangitsemisessa, ja eräällä tehtävällään päätyy sänkyyn Julian Sarkin kanssa. Hän muuttaa Sydneyn luo asumaan, mutta hankkii myöhemmin oman asunnon. Rachel ihastuu Tomiin ja auttaa tätä löytämään vaimonsa murhaajan.
Sarjan lopulla Arvin Sloane sieppaa Rachelin ja Marshall Flinkmanin, jotta he auttaisivat löytämään 1400-luvulla eläneen profeetan Rambaldin hautakammion, jota Sloane tarvitsee Rambaldin loppupelin selvittämisessä. APO onnistuu pelastamaan heidät, minkä jälkeen Sloane kuitenkin tuhoaa APO:n päämajan. Tom saa iskussa surmansa, mutta ennen kuolemaansa hän kertoo Rachelille, että olisi pyytänyt häntä treffeille, jos olisi selvinnyt. Myöhemmin Peyton saadaan kiinni ja Rachelin ansiosta tämä paljastaa Sloanen olinpaikan. Kun Prophet 5 on tuhottu, Rachel tajuaa, että hän ja hänen perheensä ei ole enää vaarassa. Hän päättää kuitenkin jäädä APO:on. Sarja päättyy, kun näytetään muutamia vuosia tulevaisuuteen, jolloin Rachelin kerrotaan olevan yhä CIA:lla töissä.
Radioluotaus

GPS:ää käyttävä radiosondi
Radioluotaus on menetelmä, jolla mitataan ilmakehän pystyrakennetta: lämpötilan, kosteuden, tuulen ja joskus joidenkin kemiallisten aineiden kuten otsonin pitoisuuden profiileita.
Luotain, jota kutsutaan myös radiosondiksi, on noin puolen litran vetoinen rasia, jossa on kiinni lämpötila-, kosteus- ja paineanturit, radiolähetin ja paristo. Radiosondi painaa tavallisesti noin 300 g. Luotaimen sijainti määritetään 1–2 sekunnin välein, ja liikkeestä voidaan laskea tuuli (jos luotain liikkui vaakasuunnassa 70 m kahdessa sekunnissa, tuuli on 35 m/s). Paikannus perustuu joko suunta- ja korkeuskulmaan, luotaimen lähettämään GPS-sijaintiin, LORAN-C -navigointijärjestelmään tai tutkaseurantaan.
Luotain sidotaan heliumilla tai vedyllä täytettyyn sääpalloon, joka nostaa sen noin 30 kilometrin korkeuteen noin 5 m/s nopeudella. Silloin pallo on laajentunut niin suureksi, että se hajoaa ja luotain putoaa maahan. Joissakin luotaimissa on laskuvarjo.
Suurin luotainten valmistaja on Vilho Väisälän perustama Vaisala Oyj Vantaalla.
Suomessa Ilmatieteen laitos tekee päivittäin radioluotauksia kahdella asemalla Jokioisissa, ja Sodankylässä.
Aiheesta muualla

Kuvia tai muita tiedostoja aiheesta Radioluotaus Wikimedia Commonsissa
Helena Rossi : Suomalainen radiosondi on maailmankuulu, Aamulehti, 23.04.1939, nro 108, s. 23, Kansalliskirjaston digitaaliset aineistot
Pýrgos (Sámos)

| Pýrgos Πύργος |
| --- | --- |
 Pýrgoksen kylä.
 Pýrgos
 Koordinaatit: 37°42′31″N, 26°48′12″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Sámos
Kunta:  Anatolikí Sámos
Hallinto:  
 – Asutustyyppi:  kylä
 – Kallikrates-koodi:  5601040901
Väkiluku (2011):  419
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Pýrgos (kreik. Πύργος) on Kreikan kylä, joka sijaitsee Sámoksen saarella ja kuuluu Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Se kuului aiemmin Pythagóreion kuntaan ja vuodesta 2011 lähtien Sámoksen kunnan Pythagóreion kunnallisyksikköön. Kylä muodostaa oman kyläyhdyskuntansa (Τοπική Κοινότητα Πύργου, Topikí Koinótita Pýrgou). Kylän väkiluku on 419 (vuonna 2011).
Pýrgos sijaitsee Sámoksen eteläosassa saaren sisäosissa. Kylän väestö saa elantonsa pääosin maanviljelystä, ennen kaikkea oliivin- ja viininviljelystä.
Polvijärven terveysasema

| Polvijärven terveysasema |
| --- | --- |
 Polvijärven terveysasemaa syyskuussa 2020.
Osoite:  Polvijärventie 20 A, 83700 Polvijärvi
Sijainti:  Polvijärvi
Koordinaatit:  62.85728°N, 29.37119°E
Valmistumisvuosi:  2010
Polvijärven terveysasema
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Polvijärven terveysasema on pohjoiskarjalaisessa Polvijärven kunnassa sijaitseva julkisen palvelun terveysasema. Se on avoinna arkisin kello 8-16. Palvelujen tuottamisesta vastaa Pohjois-Karjalan sosiaali- ja terveyspalvelujen kuntayhtymä (Siun sote).
Polvijärven uusi terveyskeskusrakennus on valmistunut vuonna 2010. Alkujaan Polvijärven yksikerroksinen, betonirunkoinen, tiiliverhoiltu terveyskeskus valmistui vuonna 1976.
Terveysaseman aukioloaikojen ulkopuolella eli iltaisin, öisin ja viikonloppuisin Polvijärveltä voi hakeutua kiireellistä hoitoa tarvitessaan Pohjois-Karjalan keskussairaalan yhteispäivystykseen Joensuussa (Tikkamäentie 16, J2-talon katutaso).
Aiheesta muualla

Polvijärven terveysasema[vanhentunut linkki] (suomi.fi)
Asiointi Polvijärven terveyskeskuksessa oven taakse (11.10.2017) (karjalainen.fi)
Radiolääke

Radiolääke on radioisotoopilla merkitty merkkiaine, yleensä elimistön biomolekyyli (radio tracer) tai lääkeaine (radiopharmaceutical). Radiolääkkeet annetaan potilaalle yleensä suonensisäisesti joitakin poikkeuksia lukuun ottamatta. Radiolääke hakeutuu antamisen jälkeen kohdekudokseen sen mukaan, mistä kemiallisesta yhdisteestä on kyse. Radiolääkkeen isotoopin hajoamisen seurauksena potilaan kohdekudoksesta emittoituu gammasäteilyä, jota mitataan gamma- tai PET-kameralla.18F-Fluorideoksiglukoosi (FDG) on radiolääke, jota käytetään yleisesti lääketieteellisessä PET- kuvantamisessa.
Aiheesta muualla

Säteilyturvakeskus (STUK): Helinä Korpela, Isotooppilääketiede (pdf)
Polvijärvi (Lieksa)

| Polvijärvi |
| --- | --- |
Valtiot:  Suomi 
Paikkakunta:  Lieksa
Koordinaatit:  63°26′20″N, 30°27′00″E
Järvinumero:  04.492.1.001
Mittaustietoja
Pinnankorkeus:  138,9 m 
Rantaviiva:  19,92 km 
Pinta-ala:  3,17 km² 
Tilavuus:  0,00797 km³ 
Keskisyvyys:  2,2 m 
Suurin syvyys:  7,8 m 
 fiPolvijärvi 
Polvijärvi on matala metsäjärvi Lieksanjoen varrella Lieksan itäosassa Pohjois-Karjalassa. Sen pinta-ala on 3,2 neliökilometriä. Etäisyys Joensuusta on 98 kilometriä pohjoiskoilliseen.
Maantiede

Polvijärvi koostuu pääaltaasta ja sen länsipuolisesta Matkalahdesta. Pääaltaan pituus kaakosta luoteeseen on 2,8 kilometriä. Suurimmat niemimaat ovat Keloniemi pääaltaan luoteisosassa sekä Kusiaisniemi ja Alaniemi, jotka erottavat pääallasta Matkalahdesta. Järvenosia yhdistää noin sata metriä leveä Kusiaisvirta. Polvijärven syvin kohta, kahdeksan metriä, sijaitsee pääaltaan keskellä. Kartan mukaan Matkalahden syvin kohta on 17 metriä.
Polvijärven saariluku on neljä. Saaret sijaitsevat rykelmänä Keloniemen kaakkoispuolella. Laajin saari on noin kolmihehtaarinen Kalmosaari aivan Keloniemen läheisyydessä. Sen kaakkoispuolella sijaitsevat Rutnikka, Vahtisaari ja Vääräsaari.
Polvijärven rannat ovat suureksi osaksi suomaata. Kaakkoisella rannalla levittäytyy Koronsuon soidensuojelualue. Matkalahden metsäisillä rannoilla on pientaloja.
Lieksanjoki virtaa Polvijärveen kaakosta Ruunaanjärveltä. Ruunaanjärven korkeustaso on vain 0,2 metriä Polvijärveä ylempi. Polvijärvi laskee Matkalahdesta kaakkoon Neitijärveen (132,8 metriä mpy). Polvijärveen virtaa myös Tuulijoki idästä Heinäjärven (139,2 metriä mpy) kautta.
Polvijärven vesitilavuus on 7 968 000 kuutiometriä.
Polvijärvi (04.492.1.001) kuuluu Ruunaanjärven alueeseen (04.492), joka on kolmannen jakovaiheen vesistö Vuoksen vesistössä (04). Toinen jakovaihe on Ruunaanjoen valuma-alue (04.49) ja ensimmäinen jakovaihe Pielisen reitin valuma-alue (04.4). Ruunaanjärven alueella on 74 vähintään hehtaarin laajuista vakavettä, joista Polvijärvi on toiseksi laajin. Ruunaanjärvi on laajin ja Säynäsemä kolmanneksi laajin.
Polvijärvi on Lieksan kuudenneksi laajin vakavesi. Sitä seuraa Neitijärvi, joka on vesitilavuudeltaan Polvijärveä huomattavasti suurempi.
Polvijärvi (Juuka)

| Polvijärvi |
| --- | --- |
Valtiot:  Suomi 
Paikkakunta:  Juuka
Koordinaatit:  63°09′55″N, 28°57′25″E
Järvinumero:  04.762.1.017
Mittaustietoja
Pinnankorkeus:  170 m 
Rantaviiva:  13,58 km 
Pinta-ala:  1,83 km² 
Tilavuus:  0,016 km³ 
Keskisyvyys:  8,6 m 
Suurin syvyys:  34,7 m 
 fiPolvijärvi 
Polvijärvi on metsäjärvi Juuan länsiosassa Pohjois-Karjalassa. Sen pinta-ala on 1,8 neliökilometriä. Etäisyys Joensuusta on 73 kilometriä pohjoisluoteeseen.
Maantiede

Polvijärvi kaartuu pohjoiseen suuntaavan Polviniemen ympärille lännessä, pohjoisessa ja idässä. Järven länsiosan nimi on Salmenselkä ja itäosan nimi Simolanselkä, josta työntyy koilliseen Riihilahti ja kaakkoon Kivilahti. Polvijärven pohjoisosa on syvä. Syvin kohta, noin 35 metriä, sijaitsee altaan luoteisosassa. Järven kaakkoisosa on varsin matalaa. Riihilahden suulla on kolme luotoa, joiden nimi on Pajusaaret. Polviniemi on suurelta osin ylänköä, jonka korkeimmat kohdat ovat noin 250 metriä merenpinnan yläpuolella, eli noin 80 metriä Polvijärven pinnan yläpuolella.
Polvijärven luusua sijaitsee altaan lounaisosassa, josta lähtee Salmenjoki etelään Iivonlammen (170,0 metriä mpy) kautta Kajoonjärveen. Polvijärven pohjoispuolella sijaitsee Kalliojärvi ja noin kilometrin itään sijaitsee Koppalanjärvi. Kaakossa on Petrojärvi.
Polvijärven vesitilavuus on 15 809 000 kuutiometriä.
Polvijärvi (04.762.1.017) kuuluu Polvijärven valuma-alueeseen (04.762), joka on kolmannen jakovaiheen vesistö Vuoksen vesistössä (04). Toinen jakovaihe on Kajoonjärven valuma-alue (04.76) ja ensimmäinen jakovaihe Juojärven reitin valuma-alue (04.7). Polvijärvi on Polvijärven valuma-alueen laajin vakavesi, toiseksi laajin on Koppalanjärvi, joka on kuitenkin tilavuudeltaan pienempi kuin valuma-alueen kolmanneksi laajin järvi, eli Kalliojärvi. Polvijärven alueeseen kuuluu 35 vähintään hehtaarin laajuista vakavettä.
Juuan Polvijärvi on toiseksi laajin Suomen viidestätoista Polvijärvestä. Laajin on Lieksan Polvijärvi. Polvijärvet sijaitsevat enimmäkseen itäisessä Suomessa.
Quinnel Brown

Quinnel Brown
Quinnel Brown (s. 26. elokuuta 1983) on yhdysvaltalainen koripalloilija. Hän on pelannut KTP-Basketissa kaudella 2005–2006 yhden ottelun Kouvolan Kouvoja vastaan. Brown teki kyseisessä ottelussa 19 pistettä ja otti seitsemän levypalloa. Toisen kauden Suomessa Brown pelasi kaudella 2008–2009 voittaen SM-hopeaa Katajan paidassa.
Lukiokaudet

Johdatti vuonna 2001 koulunsa ensimmäiseen Chicagon mestaruuteen (Chicago Public Schools Championship) sitten vuoden 1976. Valinta osavaltion kolmostähdistöön (Class AA All-State 3rd Team) 2001.
Joukkueensa (Morgan Park Mustangs) ykkönen pisteissä ja levypalloissa päätöskaudellaan 2000–2001.
Port Arthur (täsmennyssivu)

Port Arthur tarkoittaa seuraavia maantieteellisiä paikkoja:
Port Arthur, historiallinen nimitys Lüshunkoulle, Dalianin kaupungin suuralueelle Liaodongin niemimaan eteläkärjessä Kiinan kansantasavallassa
Port Arthur, kaupunki Ontarion provinssissa Kanadassa
Port Arthur, kaupunki Texasin osavaltiossa Yhdysvalloissa
Port Arthur, entinen rangaistussiirtola ja pikkukaupunki Tasmaniassa, Australiassa
Port Arthur eli "Portsa", Turun VIII kaupunginosa
Port Arthur, satama Falklandinsaarilla
Port Arthur, kauppakeskus Pärnun satamassa Virossa
Port Arthur, Hyvinkään työväen asuntoalue Yhdistyneiden Villatehtaiden yhteydessä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Port Arthur”, voi hakea sivunnimihaulla, laajalla sivunnimihaulla tai tekstihaulla.
Quino

Quino
Joaquín Salvador Lavado eli Quino (17. heinäkuuta 1932 Mendoza – 30. syyskuuta 2020 Mendoza) oli argentiinalainen sarjakuvapiirtäjä, joka kehitti Mafalda-sarjakuvan ja piirsi sitä vuosina 1964–1973.
Quino syntyi andalusialaislähtöisille siirtolaisvanhemmille ja oli heidän kolmesta lapsestaan nuorin. Häntä kutsuttiin syntymästään saakka Quinoksi erotukseksi hänen sedästään maalari Joaquín Tejónista. Hänen molemmat vanhempansa kuolivat pojan ollessa teini-ikäinen. Vuonna 1954 Quino muutti Buenos Airesiin. Hän voitti vuonna 2000 Quevedos-palkinnon.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (Arkistoitu – Internet Archive) (englanniksi)
Quinon muistokirjoitus Helsingin Sanomissa
Pohjaslampi (Kouvola)

| Pohjaslampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°10′06″N, 26°28′06″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karijärven valuma-alue (14.94)
Laskuoja:  oja Maajärveen 
Järvinumero:  14.948.1.002
Mittaustietoja
Pinnankorkeus:  83,7 m  
Pituus:  240 m  
Leveys:  110 m  
Rantaviiva:  0,554 km  
Pinta-ala:  1,656 ha  
Saaria:  ei saaria 
 fiPohjaslampi 
Pohjaslampi  on Kymenlaaksossa Kouvolassa  Hartolan lähellä sijaitseva lampi.
Maantietoa

Lampi on 240 metriä pitkä, 110 metriä leveä, ja sen pinta-ala on 1,7 hehtaaria. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Maajärven valuma-alueeseen (14.948) se kuuluu. Lammen vedenpinnan korkeus on 83,7 metriä mpy.
Quinsac

Quinsac voi tarkoittaa seuraavia:
Maantiede

Quinsac, kunta Dordognen departementissa Ranskassa
Quinsac, kunta Gironden departementissa Ranskassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Quinsac”, voi hakea sivunnimihaulla, laajalla sivunnimihaulla tai tekstihaulla.
Pietarin hallinnollinen jako

Pietarin hallintopiirit
Pietarin liittokaupungin sisäinen paikallinen itsehallinto on järjestetty kaksitasoisena, samoin kuin muissakin Venäjän federaatiosubjekteissa.  Ylemmällä tasolla Pietari on jaettu 18 piiriin (ven. район, raion), jotka alemmalla tasolla edelleen jakautuvat yhteensä 111  kunnallishallintoalueeseen (муниципальное образование, munitsipalnoje obrazovanije). Kunnallishallintoalueita on kolmea eri tyyppiä: 9 kaupunkia (город, gorod),  21 keskustan ulkopuolella sijaitsevaa taajamaa tai kylää (посёлок, posjolok) sekä 81 kuntaa  (муниципальный округ, munitsipalnyi okrug), jotka lähinnä vastaavat perinteisiä kaupunginosia.
Pietariin kuuluvat, sen alueen reunaosissa sijaitsevat kaupungit ovat Kolpino, Krasnoje Selo, Kronštadt, Lomonosov, Pavlovsk, Pietarhovi, Puškin, Siestarjoki ja Terijoki.
Historia

Vuonna 1995 perustettiin Lomonosovin piiri, joka käsitti Lomonosovin kaupungin, sekä Pauluskoin piiri, johon kuuluivat Pauluskoin kaupunki ja Tärölän kylä. Vuonna 2005 Lomonosovin piiri yhdistettiin Pietarhovin piiriin ja Pauluskoin piiri Puškinin piiriin.
Venäjän federaation subjektien hallinnolliset jaotukset
| --- | --- |
Tasavallat:  Adygeia • Altai • Baškortostan • Burjatia • Dagestan • Hakassia • Ingušia • Kabardi-Balkaria • Kalmukia • Karatšai-Tšerkessia • Karjala • Komi • Mari • Mordva • Pohjois-Ossetia-Alania • Saha • Tatarstan • Tšetšenia • Tšuvassia • Tuva • Udmurtia
Aluepiirit:  Altai • Habarovsk • Kamtšatka • Krasnodar • Krasnojarsk • Perm • Primorje • Stavropol • Taka-Baikalia
Alueet:  Amur • Arkangeli • Astrahan • Belgorod • Brjansk •  Irkutsk •  Ivanovo • Jaroslavl • Kaliningrad • Kaluga • Kemerovo • Kirov • Kostroma • Kurgan • Kursk • Leningrad • Lipetsk • Magadan • Moskova • Murmansk • Nižni Novgorod • Novgorod • Novosibirsk • Omsk • Orenburg • Orel • Penza • Pihkova • Rjazan • Rostov • Sahalin • Samara •  Saratov • Smolensk • Sverdlovsk • Tambov • Tjumen • Tomsk • Tšeljabinsk • Tula • Tver • Uljanovsk • Vladimir • Volgograd • Vologda • Voronež
Liittovaltion kaupungit:  Moskova • Pietari
Autonominen alue:  Juutalaisten autonominen alue
Autonomiset piirikunnat:  Hanti-Mansia • Jamalin Nenetsia • Nenetsia • Tšukotka
Damián Iguacén Borau

Damián Iguacén.
Damián Iguacén Borau (12. helmikuuta 1916 Fuencalderas – 24. marraskuuta 2020) oli espanjalainen roomalaiskatolinen piispa. Hän sai pappisvihkimyksensä 7. kesäkuuta 1941 ja tuli nimitetyksi Barbastron piispaksi 10. elokuuta 1970. Hänet vihittiin piispaksi 11. lokakuuta Luigi Dadaglion toimiessa pääkonsekraattorina sekä Pedro Cantero Cuadradon ja Arturo Tabera Araozin avustaessa.
23. syyskuuta 1974 Iguacén Borau sai nimityksen Teruelin ja 14. elokuuta 1984 San Cristóbal de La Laguna o Tenerifen piispaksi. Hän oli Teneriffan kymmenes piispa. Borau jäi eläkkeelle 12. kesäkuuta 1991.
Damir Šaripzjanov

| Damir Šaripzjanov> Henkilötiedot |
| --- | --- |
Syntynyt: 17. helmikuuta 1996 (ikä 28) Nižnekamsk, Venäjä
Kansalaisuus:   Venäjä
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  96 kg
Seura
Seura:  Avangard Omsk
Sarja:  KHL
Pelaajaura
Pääsarjaura:  2017–
Aik. seurat:  Ontario Reign (AHL)   Neftehimik Nižnekamsk (KHL)
Damir Amirzjanovitš Šaripzjanov (ven. Дамир Амирзянович Шарипзянов; s. 17. helmikuuta 1996 Nižnekamsk, Venäjä) on venäläinen jääkiekkoilija. . Hänen pelipaikkansa on puolustaja ja hän laukoo vasemmalta. Šaripzjanov edustaa KHL-joukkue Avangard Omskia ja toimii joukkueen kapteenina. Hänellä on sopimus joukkueen kanssa kauden 2025–2026 loppuun saakka.
Šaripzjanov saavutti Avangard Omskin joukkueessa KHL:n mestaruuden Gagarin Cupin kaudella 2020–2021. Hän on edustanut KHL:ssä myös HK Neftehimik Nižnekamskia. Šaripzjanov on pelannut 385 KHL:n runkosarjan ottelua. Näissä otteluissa hän on tehnyt 37 maalia ja antanut 108 maaliin johtanutta syöttöä eli tehnyt yhteensä 145 tehopistettä. Šaripzjanov on pelannut 58 KHL:n pudotuspelien ottelua. Näissä otteluissa hän on tehnyt seitsemän maalia ja antanut 13 maaliin johtanutta syöttöä eli tehnyt yhteensä 20 tehopistettä. Uran tilastot päivitetty 5. helmikuuta 2024.
Alle 20-vuotiaiden MM-kilpailuissa vuonna 2016 Šaripzjanov saavutti hopeaa Venäjän joukkueessa ja Pekingin talviolympialaisissa 2022 hän saavutti hopeaa Venäjän olympiakomitean joukkueessa.
Quintana Roo

| Quintana Roo (Estado Libre y Soberano de Quintana Roo) |
| --- | --- |

 Lippu:  Vaakuna
 Sijainti
Valtio:  Meksiko
Osavaltio:  Quintana Roo
Kunnat:  10
Liittynyt Meksikoon:  1974
Järjestys:  30.
Hallinto:  
 – hallinnollinen keskus:  Chetumal
 – suurin kaupunki:  Cancún
 – Kuvernööri:  
 – Senaattorit:  
Pinta-ala:  42 361 km²
Väkiluku (2014):  1 529 900
 – väestötiheys:  36,1 as./km²
Lyhenteet:  
 – postitunnus:  77
 – ISO 3166:  MX-ROO
 
qroo.gob.mx
Quintana Roo on Meksikon itäisin osavaltio. Se rajoittuu Yucatániin pohjoisessa ja Campecheen lännessä, idässä Karibianmereen ja etelässä Belizeen. Osavaltio on saanut nimensä meksikolaisen kansallissankarin Andrés Quintana Roon mukaan.
Quintano Roosta tuli territorio 24. marraskuuta 1902 ja osavaltio 8. lokakuuta 1975. Se on Meksikon uusin osavaltio.
Osavaltion pinta-ala on 42 361 neliökilometriä ja asukasluku vuonna 2014 noin 1,5 miljoonaa.
Aiheesta muualla

Kuvia tai muita tiedostoja aiheesta Quintana Roo Wikimedia Commonsissa
Pýrgos (Limassol)

| Pýrgos Πύργος |
| --- | --- |
 Pýrgoksen rantaa auringonlaskussa.
 Pýrgos
 Koordinaatit: 34°44′30″N, 33°11′04″E 
Valtio:   Kypros
Alue:  Limassol
Hallinto:  
 – Asutustyyppi:  kylä ja kyläyhdyskunta
Korkeus:  85 m
Väkiluku (2011):  2 363
Aikavyöhyke:  UTC+2
 – Kesäaika:  UTC+3
 
 www.pyrgos.org 
Infobox OKVirheellinen NIMI-arvo: 
Pýrgos (kreik. Πύργος) on kylä ja kyläyhdyskunta (koinótita) Limassolin alueella Kyproksen tasavallassa Kyproksen saarella. Sen väkiluku on 2 363 (2011).
Pýrgos, suomeksi ”Torni”, sijaitsee lähellä Kyproksen etelärannikkoa noin 13 kilometriä itään Limassolista. Se on rakennettu pohjoiseen päin nousevaan rinteeseen keskimäärin noin 85 metrin korkeuteen (alimmillaan 50 metrin ja ylimmillään 488 metrin korkeuteen) merenpinnasta laskettuna. Kylä on saanut nimensä siellä olleesta keskiaikaisesta tornista.